《秋夜集程仲凯玉树亭同梅太符罗高君作》
明代·胡应麟

珠帘十二锁兰苕，一树亭亭碎月摇。贝叶恍疑天竺寺，琼花如睹广陵桥。

阶前秀色呈诸谢，庭后新声度六朝。最是缟衣明夕梦，相思愁绝彩云遥。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。